jkorsvik/nowiki_second_scrape_merged huggingface dataset:
Robert Carlyle

Robert Carlyle (født 14. april 1961 i Maryhill, Glasgow, Skottland) er en skuespiller fra Skottland. Han er gift med makeup-artist Anastasia Shirley, som han har tre barn sammen med. Familien bor i Skottland.
Carlyle er mest kjent for sitt arbeid i filmen Trainspotting, The World Is Not Enough og The Full Monty. Han hadde rollen som Doktor Nicholas Rush i TV-serien Stargate Universe. Da han var 21 år gammel ble Carlyle interessert i teater, etter å ha lest Arthur Millers bok The Crucible, og han ble med i dramagruppen ved Glasgow Arts Centre. Senere utdannet han seg til skuespiller ved Royal Scottish Academy of Music and Drama. I 1991 startet han og fire venner en skuespillergruppe, og hadde gjesteroller i TV-serien The Bill.
Carlyle ble kjent for et større publikum i oktober 1994 da han spilte morderen Albie Kinsella i en episode av krimserien Cracker med Robbie Coltrane som motspiller. Rollefiguren hans drepte fem personer, inkludert David Bilborough, spilt av Christopher Eccleston. Han fikk deretter rollen som politimannen Hamish Macbeth fra det skotske høylandet, i en komedie-dramaserie på BBC som også het Hamish Macbeth. I 1994 spilte han dessuten den homofile elskeren Graham til hovedpersonen i filmen Priest.
I 1996 og 1997 slo han for alvor gjennom som filmskuespiller. I 1996 spilte han sosiopaten Francis Begbie i filmen Trainspotting, og i 1997 hadde han en hovedrolle som leder for en gruppe mannlige amatørstrippere i filmen The Full Monty. For den sistnevnte rollen ble han tildelt en BAFTApris som beste mannlige hovedrolleinnehaver. I 1997 spilte han også i filmen Face, med Ray Winstone som motspiller.
Han spilte erke-skurken Renard i James Bond-filmen The World Is Not Enough, som hadde premiere i 1999. I 2003 hadde han hovedrollen i miniserien Hitler: The Rise of Evil. Carlyle dukket opp i musikkvideoen til Oasis' «Little By Little» i 2002. I 2006 spilte han skurken Durza i filmen Eragon. I 2008 hadde han rollen som Dr. Nicholas Rush i TV-serien Stargate Universe. I desember 2008 dukket Carlyle opp i TV-filmen 24: Redemption, en film fra serien 24, der hovedrollen ble spilt av Kiefer Sutherland. Mellom 2011 og 2018, spilte Carlyle rollen som Mr. Gold og "Rumplestiltskin" i TV-serien Once Upon A Time.


== Referanser ==


== Eksterne lenker ==
(en) Robert Carlyle på Internet Movie Database 
(sv) Robert Carlyle i Svensk Filmdatabas 
(da) Robert Carlyle på Filmdatabasen 
(da) Robert Carlyle på Scope 
(fr) Robert Carlyle på Allociné 
(en) Robert Carlyle på AllMovie 
(en) Robert Carlyle hos Turner Classic Movies 
(en) Robert Carlyle hos Rotten Tomatoes 
(en) Robert Carlyle hos The Movie Database
Aki Takayama

Aki Takayama (født 12. mars 1970) er en japansk synkronsvømmer som deltok i de olympiske leker 1992 i Barcelona.
Takayama vant en olympisk bronsemedalje i synkronsvømming under Sommer-OL 1992 i Barcelona. Sammen med Fumiko Okuno kom hun på tredjeplass i duett, bak de to tvillingsøstreparene Sarah Josephson / Karen Josephson fra USA og Vicky Vilagos / Penny Vilagos fra Canada.


== OL-medaljer ==
 1992  Barcelona - Bronse i synkronsvømming duett  Japan


== Eksterne lenker ==
(en) Aki Takayama – Olympedia 
(en) Aki Takayama – Sports-Reference (OL-resultater – arkivert)
Connachta

Connachta er en gruppe av dynastier fra tidlig middelalder i Irland som ifølge tradisjonen nedstammet fra den legendariske overkongen Conn Cétchathach (Conn av de hundre slag). Dagens vestlige irske provinsen Connacht (Irsk Cúige Chonnacht, «Connacthas femtepart») er oppkalt etter dem, selv om territoriene til Connachta gjennom forskjellige tider også inkluderte deler av det sørlige og vestlige Ulster og det nordlige Leinster. Det tradisjonelle sentrum var Cruachan (i dag Rathcroghan) i dagens grevskap Roscommon.
Carolyn Waldo

Carolyn Jane Waldo (født 11. desember 1964 i Montréal) er en canadisk synkronsvømmer som deltok i de olympiske leker 1984 i Los Angeles og 1988 i Seoul.
Waldo ble olympisk mester i synkronsvømming to ganger under Sommer-OL 1988 i Seoul. Hun vant solokonkurransen foran Tracie Ruiz fra USA og Mikako Kotani fra Japan. Sammen med Michelle Cameron vant hun også duett foran tvillingsøstrene Karen og Sarah Josephson fra USA og Mikako Kotani / Miyako Tanaka fra Japan.
Fire år tidligere, under Sommer-OL 1984 i Los Angeles, vant hun en sølvmedalje i solo, gullmedaljen ble vunnet av amerikanske Tracie Ruiz.


== OL-medaljer ==
 1988  Seoul -  Gull i synkronsvømming solo  Canada
 1988  Seoul -  Gull i synkronsvømming solo  Canada
 1984  Los Angeles -  Sølv i synkronsvømming solo  Canada


== Eksterne lenker ==
(de) Carolyn Waldo – Munzinger Sportsarchiv 
(en) Carolyn Waldo – Olympics.com 
(en) Carolyn Waldo – Olympic.org 
(en) Carolyn Waldo – Olympedia 
(en) Carolyn Waldo – Sports-Reference (OL-resultater – arkivert) 
(en) Carolyn Waldo – databaseOlympics.com (arkivert) 
(en) Carolyn Waldo – Canada Sports Hall of Fame 
(fr) Carolyn Waldo – Panthéon des sports du Québec 
(en) Carolyn Waldo – Commonwealth Games Federation 
(en) Carolyn Waldo – Swimming Hall of Fame
Michelle Cameron

Michelle Cameron-Coulter (født 28. desember 1962 i Calgary) er en canadisk synkronsvømmer som deltok i de olympiske leker 1988 i Seoul.
Cameron ble olympisk mester i synkronsvømming under Sommer-OL 1988 i Seoul. Sammen med Carolyn Waldo vant hun duett foran tvillingsøstrene Karen og Sarah Josephson fra USA og Mikako Kotani / Miyako Tanaka fra Japan.


== OL-medaljer ==
 1988  Seoul -  Gull i synkronsvømming solo  Canada


== Eksterne lenker ==
(en) Michelle Cameron – Olympedia 
(en) Michelle Cameron – Sports-Reference (OL-resultater – arkivert) 
(en) Michelle Cameron – Canada Sports Hall of Fame 
(en) Michelle Cameron – Commonwealth Games Federation 
(en) Michelle Cameron – Swimming Hall of Fame
Carl Julius Norstrøm

Carl Julius Norstrøm (født 6. januar 1936 i Steinkjer, død 15. juni 2012 i Bærum) var en norsk bedriftsøkonom. Han ble valgt formann i Studentersamfunnet i Bergen i 1960. Norstrøm avla siviløkonomeksamen i 1961, tok licentiat-graden i 1968 og ble dr. oecon. i 1975 med avhandlingen Studies in capital budgeting. I 1967 ble and amanuensis i bedriftsøkonomi, i 1976 dosent, i 1985 professor, og i 2003 professor emeritus. Han var prorektor ved Norges Handelshøyskole fra 1993-95 og rektor fra 1996-98. Norstrøm ble i 1996 æresdoktor ved Christian-Albrechts-Universität zu Kiel og i 1997 kommandør av Den islandske falkeorden.


== Referanser ==


== Eksterne lenker ==
(no) Publikasjoner av Carl Julius Norstrøm i BIBSYS
(no) Publikasjoner av Carl Julius Norstrøm i forskningsdokumentasjonssystemet CRIStin
Mikako Kotani

Mikako Kotani (født 30. august 1966 i Tokyo) er en japansk synkronsvømmer som deltok i de olympiske leker 1988 i Barcelona og 1992 i Barcelona.
Kotani vant to olympiske bronsemedaljer i synkronsvømming under Sommer-OL 1988 i Seoul. Hun kom på tredjeplass i solo bak Carolyn Waldo fra Canada og Tracie Ruiz fra USA. Sammen med Miyako Tanaka kom hun også på tredjeplass i duett, bak Michelle Cameron / Carolyn Waldo fra Canada og tvillingsøstrene Sarah Josephson / Karen Josephson fra USA 


== OL-medaljer ==
 1988  Seoul - Bronse i synkronsvømming solo  Japan
 1988  Seoul - Bronse i synkronsvømming duett  Japan


== Eksterne lenker ==
(en) Mikako Kotani – Olympedia 
(en) Mikako Kotani – Sports-Reference (OL-resultater – arkivert) 
(en) Mikako Kotani – Swimming Hall of Fame
Miyako Tanaka

Miyako Tanaka (født 20. februar 1967) er en japansk synkronsvømmer som deltok i de olympiske leker 1988 i Barcelona.
Tanaka vant en olympisk bronsemedalje i synkronsvømming under Sommer-OL 1988 i Seoul. Sammen med Mikako Kotani kom hun også på tredjeplass i duett, bak Michelle Cameron / Carolyn Waldo fra Canada og tvillingsøstrene Sarah Josephson / Karen Josephson fra USA 


== OL-medaljer ==
 1988  Seoul - Bronse i synkronsvømming solo  Japan


== Eksterne lenker ==
(en) Miyako Tanaka – Olympedia 
(en) Miyako Tanaka – Sports-Reference (OL-resultater – arkivert)
Lars Lilholt

Lars Lilholt (født 14. mars 1953) er en dansk sanger, fiolinist, gitarist, komponist og tekstforfatter. Lars Lilholt skriver musikk og tekster, fortrinnsvis til sitt eget band Lars Lilholt Band. 


== Kulturkanonen ==
Sangen «Kald det kærlighed» skrevet av Lilholt og fremført av Lars Lilholt Band er tatt opp i den danske kulturkanonen under populærmusikk.


== Litteratur ==
Lars Lilholt: Drømme og dæmoner
1996 – Lilholt – Bogen om Lars Lilholt Band (av Bertill Nordahl)
2005 – Hvor kommer sangene fra... i Lilholts univers (av Jakob Wolf)


== Referanser ==


== Eksterne lenker ==
(en) Lars Lilholt – kategori av bilder, video eller lyd på Commons 
(en) Lars Lilholt på Internet Movie Database 
(da) Lars Lilholt på danskefilm.dk 
(en) Lars Lilholt på Discogs 
(en) Lars Lilholt på MusicBrainz 
(en) Lars Lilholt på Songkick 
(en) Lars Lilholt på Genius — sangtekster 
(en) Lars Lilholt på AllMusic 
(da) Lars Lilholt Bands hjemmeside
Siss Vik

Siss Vik (født 2. november 1970) er en norsk litteraturviter, filmviter og kulturjournalist. 


== Utdanning ==
Siss Vik er cand.philol. i litteraturvitenskap, og har også Master of Arts i Film- og TV-studier fra England.


== Karriere ==
Hun startet i NRK i 2001, og var involvert i et debattprogrammet «K-punkt» i P2, ledet av Marta Norheim. Vik ble deretter programleder i samme kanal, da hun i 2003 overtok som programleder for Ordfront.  I perioden 2003 til 2005 var hun i juryen for Edith Carlmar-prisen.Utover å skrive for film- og TV-bladet Rushprint og magasinet Ny Tid og bidra med filmanmeldelser til Morgenbladet, var hun i redaksjonen for ei humorbok som ble utgitt til jul i 2005. 
Sommeren 2006 ble det kjent at hun skulle lede innringer-programmet KulturQuiz på radio, som ble satt inn som erstatning for Hallo i uken, men bare i sommermånedene. Dette gjentok seg sommeren 2007, da hun forøvrig bidro hun med en serie kulturkommentarer i Dagbladet. Sommeren 2008 gikk derimot KulturQuiz hver ettermiddag, ut sommeren, mens det i 2009 atter var tilbake på ukentlig basis (lørdager), før det endelig i 2010 var en daglig programpost.
Ellers ledet hun i 2009 Radiofront, som var en videreføring av Ordfront. I 2010 gikk hun over til fjernsynsmediet som programleder for Bokprogrammet på NRK2, der hun etterfulgte Hans Olav Brenner. I 2013 og 2014 var hun programleder for Kulturquiz på TV.


== Utmerkelser ==
I 2009 mottok Vik Kringkastingssjefens språkpris. Prisen ble overrakt av daværende kringkastingssjef Hans-Tore Bjerkaas. I juryens begrunnelse står det blant annet:«Ho viser seg som ein språkleg palettkunstnar, bruker språket variert og levande, og maktar den vanskelege og viktige kunsten det er å skape bilde hos lyttarane. Siss Vik har dessutan ein frisk munnleg stil med god diksjon. Dette er kvalitetar som vi ønskjer i NRK-språket.»


== Utgivelser ==
Siss Vik, Filmmusikk som forteller, hovedfagsoppgave i litteraturvitenskap, Universitetet i Oslo
Siss Vik, Fredrik Wandrup og Torkjell Berulfsen (2005). Den store norske humorboken. Cappelen. 


== Bakgrunn ==
Siss Vik er datter av en diplomat, og vokste opp i Norge, Sveits og USA.


== Referanser ==


== Eksterne lenker ==
(en) Siss Vik – kategori av bilder, video eller lyd på Commons 
(en) Siss Vik på Internet Movie Database 
(no) Siss Vik på Twitter
Miwako Motoyoshi

Miwako Motoyoshi (født 21. desember 1960) er en japansk synkronsvømmer som deltok i de olympiske leker 1984 i Los Angeles.
Motoyoshi vant to olympiske bronsemedaljer i synkronsvømming under Sommer-OL 1984 i Los Angeles. Hun kom på tredjeplass i solo bak Tracie Ruiz fra USA og Carolyn Waldo fra Canada. Sammen med Saeko Kimura kom hun også på tredjeplass i duett, bak Candy Costie / Tracie Ruiz fra USA og Sharon Hambrook / Kelly Kryczka fra Canada. 


== OL-medaljer ==
 1984  Los Angeles - Bronse i synkronsvømming solo  Japan
 1984  Los Angeles - Bronse i synkronsvømming duett  Japan


== Eksterne lenker ==
(en) Miwako Motoyoshi – Olympedia 
(en) Miwako Motoyoshi – Sports-Reference (OL-resultater – arkivert) 
(en) Miwako Motoyoshi – databaseOlympics.com (arkivert)
Saeko Kimura

Saeko Kimura (født 28. januar 1963) er en japansk synkronsvømmer som deltok i de olympiske leker 1984 i Los Angeles.
Kimura vant en olympisk bronsemedalje i synkronsvømming under Sommer-OL 1984 i Los Angeles. Sammen med Miwako Motoyoshi kom hun på tredjeplass i duett, bak Candy Costie / Tracie Ruiz fra USA og Sharon Hambrook / Kelly Kryczka fra Canada. 


== OL-medaljer ==
 1984  Los Angeles - Bronse i synkronsvømming duett  Japan


== Eksterne lenker ==
(en) Saeko Kimura – Olympedia 
(en) Saeko Kimura – Sports-Reference (OL-resultater – arkivert)
Fitzroy (elv)

Fitzroy er en elv i Queensland, Australia. Elva er 480 km lang og munner ut i Stillehavet. I elvedeltaet finnes saltvannskrokodiller.


== Se også ==
Flommen i Australia desember 2010 og januar 2011
Otto Helge Francker

Otto Helge Francker (født 7. mai 1921, død 22. august 1988) var en dansk kapellmester og komponist.
Francker var kapellmester ved Apolloteatret i København, men begynte senere som kapellmester i radioen. 
Sammen med Sejr Volmer-Sørensen (tekst) sto han for melodien til sangen «Dansevise», som Grethe og Jørgen Ingmann vant med i Melodi Grand Prix i London i 1963.
«Dansevise» er tatt opp i Danmarks kulturkanon.


== Referanser ==


== Eksterne lenker ==
(en) Otto Helge Francker på Internet Movie Database 
(da) Otto Helge Francker på Filmdatabasen 
(da) Otto Helge Francker på danskefilm.dk 
(en) Otto Helge Francker på Discogs 
(en) Otto Helge Francker på MusicBrainz 
(da) Francker hos Gravsted.dk
(da) Den store danske
Kelly Kryczka

Kelly Marie Kryczka (født 8. juli 1961 i Calgary) er en canadisk synkronsvømmer som deltok i de olympiske leker 1984 i Los Angeles.
Kryczka vant en olympisk sølvmedalje i synkronsvømming under Sommer-OL 1984 i Los Angeles. Sammen med Sharon Hambrook  kom hun på andreplass i duett bak Candy Costie / Tracie Ruiz fra USA.
Hun vant gull i duett sammen med Helen Vanderburg under de Panamerikanske leker 1979.


== OL-medaljer ==
 1984  Los Angeles -  Sølv i synkronsvømming duett  Canada


== Eksterne lenker ==
(en) Kelly Kryczka – Olympedia 
(en) Kelly Kryczka – Sports-Reference (OL-resultater – arkivert) 
(en) Kelly Kryczka – Canadian Olympic Committee
Sharon Hambrook

Sharon Hambrook (født 28. mars 1963 i Calgary) er en canadisk synkronsvømmer som deltok i de olympiske leker 1984 i Los Angeles.
Hambrook vant en olympisk sølvmedalje i synkronsvømming under Sommer-OL 1984 i Los Angeles. Sammen med Kelly Kryczka kom hun på andreplass i duett bak Candy Costie / Tracie Ruiz fra USA.


== OL-medaljer ==
 1984  Los Angeles -  Sølv i synkronsvømming duett  Canada


== Eksterne lenker ==
(en) Sharon Hambrook – Olympedia 
(en) Sharon Hambrook – Sports-Reference (OL-resultater – arkivert) 
(en) Sharon Hambrook – Canadian Olympic Committee
Arve Brunvoll

Arve Brunvoll (født 17. juni 1937) er en norsk salmedikter og teolog. 
Brunvoll er cand. theol. fra Menighetsfakultetet (MF) i Oslo fra 1963, doktorgrad (ph.d.) fra University of Glasgow fra 1968  og dr.philos. fra Universitetet i Bergen 1997. Han har vært rektor for Norsk Lærerakademi (NLA) i tre år og leder for forskningsutvalget ved samme institusjon i et år. Ved siden av  undervisning ved NLA har han også vært lærer ved ved det teologiske seminaret ved Den evangeliske kirken i Eritrea 1995-2006.Brunvoll har vært medlem av Norsk teologisk nemnd for mellomkirkelige spørsmål i fem år. Han har også vært medlem av Liturgikommisjonen i Den norske kirke og var også sentral i utarbeidelsen av Norsk Salmebok som ble utgitt i 1985, der han er representert med seks salmer og 31 oversettelser. I Norsk salmebok 2013 har han med sju egenskrevne og 44 oversatte salmer.
Han har gitt ut en rekke bøker og artikler, særlig om liturgi og hymnologi.
Brunvoll ble i 2005 hedret med Kongens fortjenstmedalje i gull.Han er sønn av Knut Andreas Brunvoll  (1898–1968) og Aslaug Kaspara (1904–1980) fra Harøy og bosatt i Molde. Hans bror Knut Anker Brunvoll (1945–2016) er far til musikersøskenene Ane Brun og Mari Kvien Brunvoll.


== Referanser ==


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 142.


== Eksterne lenker ==
Bruvolls nettside
Liste over utgivelser
Arve Brunvoll - Store norske leksikon
Solvognen (teatergruppe)

Solvognen var en dansk politisk teatergruppe med tilknytning til fristaden Christiania. Den ble opprettet som en lys- og lysbildegruppe i 1969 og ble oppløst igjen i 1982.


== Diskografi ==
KøbmandslivA-side
"Ouverture"
"Venetex"
"Cykelsang"
"Jackpot"
"Fugledrøm"
B-side
"Socialen"
"Pølsens Pris"
"Fru Madsens Blues"
"Avissangen"
"Hr. Madsens Sang"
"Vi Er På Vej"
Det Hvide Slot
Charter tour Amore
Wounded Knee, (1973)
Rebild aktionen (1976)
Dyrehæren
NATO-hæren (1973)
Julemandshæren (1974)
Elverhøj (1975)Julemandshæren er tatt opp i Danmarks kulturkanon.


== Referanser ==
Studenter for EU Oslo

Studenter for EU Oslo er en tverrpolitisk norsk studentorganisasjon med rundt 150 medlemmer som ligger under Europeisk Ungdom. Den jobber for fullt norsk medlemskap i Den europeiske union og en akademisk debatt om Norges rolle i Europa. De fleste ungdomspartier i Norge er representert i organisasjonen.
Studenter for EU Oslo ble dannet ved en sammenslåing av Europeisk Ungdom Blindern, Europeisk Ungdom Jussen og Europeisk Ungdom BI høsten 2010.
Organisasjonens styre i 2011 har følgende sammensetning:
Espen Berg-Larsen, leder
Ninni Høver, politisk nestleder
Agnes Arnadottir, organisatorisk nestleder
Anine Andresen
Christian Kjekshus
Marthe Oldernes
Linn Aurora Wengen


== Referanser ==
Bank i bordet

Bank i bordet er et uttrykk som sies samtidig som man fysisk banker på noe av tre. Uttrykket følger gjerne i det man selv eller en annen person omtales som heldig eller i en positiv trend. Ifølge eldre overtro skulle bankingen på trevirke motvirke at onde makter snur hellet. Uttrykket benyttes for å ikke utfordre skjebnen.
I begrepets opprinnelig form var det tre som skulle berøres for guddommelig beskyttelse. Treet symboliserte korset eller kirkelig inventar av tre.


== Bruk ==
Eksempelvis kan en bonde under slåttonnen si: «La oss håpe oppholdsværet holder seg, bank i bordet». I forbindelse med Rally Dakar 2012 uttalte Pål Anders Ullevålseter følgende før en av de lengre etappene: «Bank i bordet for at dette går min vei».Man kan også banke i bordet dersom det har skjedd noe positivt - mot normalt (herunder en "trend"). For eksempel: " Hun ble ikke syk, bank i bordet." - her er det implisitt at mange har blitt syke i det siste.


== Varianter ==
Varianter av uttrykket finnes i en rekke land. På svensk sies «Ta i trä» mens det på dansk sies «Banker under bordet». I Storbritannia, Egypt, Irland, India og Australia, brukes uttrykket «touch wood!» tilsvarende, eller «knock on wood!», som er mer vanlig i USA.


== Annet ==
«Bank i bordet» er en amerikansk film fra 1954, med Mai Zetterling og Danny Kaye, med originaltittel «Knock on Wood»


== Referanser ==
Sort Sol (band)

Sort Sol er et dansk rockeband fra København som startet opp som punkband høsten 1977 under navnet Sods.
Gruppen deltok som Sods på Pære Punk i 1979 og i generasjons-manifestasjonen NÅ!!80 i Huset i Magstræde, København i 1980. Skiftet i 1983 navn til Sort Sol.
I 1991 fikk gruppen en Grammy for Flow My Firetear.


== Bandmedlemmer ==
Steen Birger Jørgensen, sang
Peter Schneidermann alias Peter Peter, gitar, sang
Knud Odde Sørensen, bass
Tomas Ortved Larsen, trommer
Lars Top-Jensen alias Lars Top-Galia, gitar (fra 1985) (også i ADS)


== Diskografi ==
Minutes To Go (1979) (som Sods)
Under En Sort Sol (1980) (som Sods)
Dagger & Guitar (1983)
Everything That Rises Must Converge (1987)
Flow My Firetear (1991)
Fog Things (oppsamling 1979-1991) (1992)
Glamourpuss (1993)
Unspoiled Monsters (1996)
Snakecharmer (2001)
Circle Hits The Flame – Best Off (oppsamling 1991-2002) (2002)


== Kulturkanonen ==
Bandets forestillinger i 1987–1988 kalt Sort Sol live, Carlton og Wurst er tatt opp i den danske kulturkanonen under scenekunst.


== Referanser ==


== Eksterne lenker ==
(en) Sort Sol på Discogs 
(en) Sort Sol på MusicBrainz 
(en) Sort Sol på Songkick 
(en) Sort Sol på Last.fm 
(en) Sort Sol på AllMusic 
(en) Sort Sol på AllMusic
Georges Delerue

Georges Delerue, (født 12. mars 1925 i Roubaix, død 20. mars 1992 i Los Angeles, var en fransk komponist av filmmusikk, som skapte over 350 melodier for film og TV. Han vant flere utmerkelser inklusive Roma-prisen (1949), Emmy Award (1968 – Our World), Genie Award (1986 – Sword of Gideon), ACE Award (1991 – The Josephine Baker Story) og Oscar for beste originalmusikk 1979 for En liten kjærlighetshistorie og ble nominert for 4 andre Oscar (1969 – Dronning for tusen dager, 1973 –Operasjon Alpha,  1977 – Julia og 1985 – Agnes of God).
Le Figaro kalte han i 1981 for «filmkunstens Mozart» (Georges Delerue le Mozart des salles obscures) og Delerue var den første som vant César-prisen tre år på rad, 1979 (Vil du elske min kone? og En liten kjærlighetshistorie), (1980 – Kjærlighet på flukt) og (1981 – Siste trikk) samt 5 andre César-nominasjoner (1977 – Tre glade svindlere og Police Python 357, 1983 – La passante du Sans-Souci, 1984 – Dødelig sommer og 1993 Slaget ved Dien Bien Phu). Georges Delerue ble tildelt Ordenen for kunst og litteratur, en av Frankrikes høyeste utmerkelser. 
Hans karriere var mangesidig og han komponerte ofte for store avantgardistiske dirigenter. Han leverte arbeider til François Truffaut, og Jean-Luc Godards film Skapt for kjærlighet og Alain Resnais, Louis Malle og Bernardo Bertolucci. Han var medarbeider i flere Hollywoodproduksjoner som Oliver Stones Platoon og Salvador.
Han har komponert musikken til Flemming Flindts ballett Enetime, basert på Eugène Ionescos stykke, La Leçon. Dette er tatt opp i den danske kulturkanonen under scenekunst.I løpet av sin 42-årige karriere var han med på 200 spillefilmer, 125 kortfilmer, 70 TV-filmer og 35 TV-serier.
Georges Delerue døde av et hjerteinfarkt ca. 67 år gammel rett etter innspillingen av Rich In Love. Han er begravet på Forest Lawn Memorial Park i Glendale i California.


== Referanser ==


== Eksterne lenker ==
(en) Offisielt nettsted 
(en) Georges Delerue – kategori av bilder, video eller lyd på Commons 
(en) Georges Delerue på Internet Movie Database 
(sv) Georges Delerue i Svensk Filmdatabas 
(da) Georges Delerue på Filmdatabasen 
(da) Georges Delerue på Scope 
(fr) Georges Delerue på Allociné 
(en) Georges Delerue på AllMovie 
(en) Georges Delerue hos The Movie Database 
(en) Georges Delerue hos Internet Broadway Database 
(en) Georges Delerue på Discogs 
(en) Georges Delerue på MusicBrainz 
(en) Georges Delerue på AllMusic 
Georges Delerue diskografi på Soundtrackguide.net
Biografi på fransk (1998)
Castledermot

Castledermot (irsk: Diseart Diarmad) er en landsby i grevskapet Kildare sørøst i Irland. Landsbyen ligger ca 75 km fra Dublin, nærmeste større by er Carlow som er ti km unna.


== Eksterne lenker ==
(en) Castledermot – kategori av bilder, video eller lyd på Commons
Probenecid

Probenecid er et vanndrivende middel. Substansen har effekt på tubulusdelen av nefronet i nyren, ved å hemme den tubulære reabsorbasjon. Dette medfører økt utskillelse av urin fra kroppen, derav begrepet vanndrivende middel.
Probenecid har også effekt som hemmer utskillelsen av en rekke substanser som skilles ut gjennom normal tubulær sekresjon, deriblant utskillelsen av penicilliner fra nyrene. En kombinasjon med tilføresel av penicillin og probenecid vil dermed føre til høyere konsentrasjon av penicillin i kroppen.
Probenecid er en forbudt substans i forhold til idrett og doping. Ved siden av å fjerne kroppsvæske raskt, noe som kan være egnet for å komme under en vektgrense der kroppsvekt er viktig for idretten, kan middelet også være egnet til å maskere bruk av andre midler. Den mest kjente sak for bruk av probenecid innen idrett av norske utøvere er fra 1987. Da testet fem norske kastere positivt for substansen under en treningsleir i Dallas, Texas. Det var den norske rekordholderen i kulestøt, Lars Arvid Nilsen brødrene Jan og Kåre Sagedal, Trond Ulleberg og Arne Pedersen. Alle var markante navn innen norsk friidrett.Andre vanndrivende midler er furosemid og tiazid.


== Referanser ==